Leswi swi nga vula hi xingomatanda hi leswi a a hamba a byeriwa swona enorhweni. Ku pfumaleke na mhaka na yin'we leyi Xihahele a nga yi twa yi ri yintshwa eka yena. Se miri a wu antswa ku foma hambi leswi a a nga si sungula ku dya mahlungu lama a nga nyika hi xigoma-ntanda, kambe byongo bya yena a byi nghene hansi hi ku ehleketa. Loko a ku 'father' a ku n'wi khumbu, ripfalo ra yena a ri handzuka. A a anakanya ku nyumisa ka ku tsemiwa ekerekeni hikokwalaho ka ku vanaswikwembu. A a ha switsundzuka leswi a swi humelela loko ku tsemiwa van'wana. A a haswi tsundzuka lokoa handzaehansi, atiomisa nhloko a nga ri na ntwelo-vusiwana loko ku tengiwa timhaka to tanu. U byerile Lynette leswaku va fanele ku hambana hikwalaho ka leswi mifuwo ya vona yi hambaneke. Lynette u kombisile leswaku swoleswo swi ta endla leswaku a dyondza mfuwo wa ka va Hasani. Hasani u kale a boxa leswaku kokwa wakwe hi yena a nga swi laviki leswaku a tekana na Lynette tanihileswi a nga ntukulu wa Deutshe la nga xanisa Vantima swinene. Lynette u kombisile nkoka wo rivalela van'wana, a vula leswaku loko swi za swi kotiwa hi Nelson Mandela ku rivalela Deutshe, kokwa wa Hasani a nga swi kota na yena. Kunene kokwa wa Hasani u swi kotile, hiloko a tshunxa ntukulu ku tekana ni murhandziwa wa yena, loyi yena n'wini loko a n'wi ndhundhuzela, a a n'wi vula 'rivoni'.